การประเมินผลการปฏิบัติราชการ หรือพนักงานส่วนท้องถิ่น ตั้งแต่รอบการประเมิน ครั้งที่ 2/2563 (ระหว่างวันที่ 1 เมษายน 2563 – 30 กันยายน 2563) ตามประกาศ กจ.กท.และก.อบต. เรื่องมาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของข้าราชการหรือพนักงานส่วนท้องถิ่น (ฉบับที่ 2) พ.ศ.2563

**สรุป**  **ส่วนที่ 1 การประเมินผลสัมฤทธิ์ของงาน (ร้อยละ 70)**

 **ก่อนเริ่มรอบการประเมิน**

1. ผลสัมฤทธิ์ของงานไม่น้อยกว่า 2 งาน/โครงการ/กิจกรรม
2. ตัวชี้วัด (KPls) ดัชนีหรือหน่วยวัดความสำเร็จของการปฏิบัติงาน เชิงปริมาณ เชิงประโยชน์ เชิงคุณภาพ (เลือกมา 1 ตัวชี้วัด)
3. น้ำหนักของตัวชี้วัดแต่ละตัวต้องมีค่าเท่ากับร้อยละ 70
4. ระดับคะแนนและค่าเป้าหมาย
5. ระดับที่ 5 ระดับค่าคะแนนและค่าเป้าหมายที่ดีกว่าค่าเป้าหมายมาก จะได้ 5 คะแนน
6. ระดับที่ 4 ระดับค่าคะแนนและค่าเป้าหมายที่ดีกว่าค่าเป้าหมาย จะได้ 4 คะแนน
7. ระดับที่ 3 ระดับค่าคะแนนและค่าเป้าหมายค่ากลาง จะได้ 3 คะแนน
8. ระดับที่ 2 ระดับค่าคะแนนและค่าเป้าหมายที่ต่ำกว่าเป้าหมาย จะได้ 2 คะแนน
9. ระดับที่ 1 ระดับค่าคะแนนและค่าเป้าหมายที่ต่ำกว่าเป้าหมายมาก จะได้ 1 คะแนน

**หลังสิ้นรอบการประเมิน**

1. ผลการดำเนินงานที่สำเร็จตามตัวชี้วัด ระดับค่าเป้าหมายที่ผู้รับการประเมินทำสำเร็จ (D)
2. หลักฐาน/ตัวบ่งชี้ความสำเร็จ หลักฐาน/เอกสารที่ผู้รับการประเมินแสดงยืนยันต่อผู้ประเมินว่า ที่ผู้รับการประเมินได้ประเมินผลการดำเนินงานที่สำเร็จตามตัวชี้วัด โดยมีหลักฐาน/เอกสารใดเป็นตัวบ่งชี้ในการประเมินผลตนเอง
3. ผลการประเมิน ระดับคะแนนที่**ผู้รับการประเมินเป็นผู้ประเมินตนเอง** โดยเทียบผลการดำเนินงานที่สำเร็จตามตัวชี้วัด (E) กับระดับคะแนนและค่าเป้าหมายที่ผู้ประเมินและผู้รับการประเมินกำหนด (D) เช่น (E) ผลการดำเนินงานได้ 100% (D) ระดับคะแนน ได้ 5 คะแนน
4. ผลการประเมินของผู้ประเมิน ระดับคะแนนที่ผู้ประเมินเป็นผู้ประเมิน โดยเทียบกับระดับคะแนนและค่าเป้าหมายที่ผู้ประเมินและผู้รับการประเมินกำหนด (D)
5. คะแนนที่ได้ การนำผลคะแนนที่ได้มาคำนวณตามสูตรที่กำหนด โดยคิดคำนวณจาก

สูตร = ค่าน้ำหนัก x ผลการประเมินของผู้ประเมิน (ระดับคะแนน)

 5

**ส่วนที่ 2 ประเมินสมรรถนะ (ร้อยละ 30)**

1. สมรรถนะหลัก
2. สมรรถนะประจำสายงาน
3. สมรรถนะประจำผู้บริหาร

(สามารถดูได้จากมาตรฐานกำหนดตำแหน่งแต่ละตำแหน่ง)

1. น้ำหนักร้อยละ กำหนดค่าน้ำหนักสมรรถนะแต่ละตัว ค่าน้ำหนักรวมกันแล้วต้องมีค่าเท่ากับร้อยละ 30
2. ระดับความคาดหวังตามาตรฐานกำหนดตำแหน่ง
3. หลักฐาน/ตัวบ่งชี้ความสำเร็จ หลักฐาน/เอกสาร/ข้อมูลเชิงประจักษ์/ค่าทางสถิติ (รายละเอียดแนบท้ายแบบประเมินผลการปฏิบัติงาน)
4. ผลการประเมินระดับ 0 – ระดับ 5 **ผู้รับการประเมินเป็นผู้ประเมินตนเอง**
5. ผลการประเมินของผู้ประเมิน ระดับ 0 – ระดับ 5
6. คะแนนที่ได้ตามตารางเปรียบเทียบ

|  |  |
| --- | --- |
| ระดับที่คาดหวัง | ระดับสมรรถนะที่ประเมินได้ |
| 0 | 1 | 2 | 3 | 4 | 5 |
| 1 | ได้ 0 คะแนน | ได้ 4 คะแนน | ได้ 5 คะแนน | ได้ 5 คะแนน | ได้ 5 คะแนน | ได้ 5 คะแนน |
| 2 | ได้ 0 คะแนน | ได้ 3 คะแนน | ได้ 4 คะแนน | ได้ 5 คะแนน | ได้ 5 คะแนน | ได้ 5 คะแนน |
| 3 | ได้ 0 คะแนน | ได้ 2 คะแนน | ได้ 3 คะแนน | ได้ 4 คะแนน | ได้ 5 คะแนน | ได้ 5 คะแนน |
| 4 | ได้ 0 คะแนน | ได้ 1 คะแนน | ได้ 2 คะแนน | ได้ 3 คะแนน | ได้ 4 คะแนน | ได้ 5 คะแนน |
| 5 | ได้ 0 คะแนน | ได้ 0 คะแนน | ได้ 1 คะแนน | ได้ 2 คะแนน | ได้ 3 คะแนน | ได้ 4 คะแนน |

1. ผลคะแนนที่ได้ จากตารางเปรียบเทียบมาคำนวณสูตรที่กำหนดโดยคิดคำนวณจาก

สูตร = ค่าน้ำหนัก x คะแนนที่ได้ตามตารางเปรียบเทียบ

 5

(H) = (B) x (G)

 5